1. Hoofstuk 1-4 – hy fokus op die evangelie van Jesus Christus wat die reaksie van God is op die sondigheid van alle mense en vryspraak vir almal bring;
2. Hoofstuk 5-8 – hy fokus op hoe mense van hulle sondigheid verlos kan word deur die geloof in Christus Jesus en in 'n nuwe lewe kan leef deur die gawe van die Heilige Gees;
3. Hoofstuk 9-11 – hy fokus op die eenheid wat God gebring het tussen Jode en heidene en beantwoord die brandende vraag na die toekoms van Israel;
4. Hoofstuk 12-16 – hy fokus op praktiese sake en veral die onderlinge verhoudinge van die geloofsgemeenskap sowel as hulle lewe in die breër gemeenskap.
Ons gaan die brief in die volgende 3 weke deurlees:
Hfst. 1-4 – 21-27 Oktober
Hfst. 5-8 – 28 Oktober tot 3 November
Hfst. 9-16 – 4-10 November.
Daarna sluit ons hierdie kwartaal se Bybelskool af met die lieflike kortverhaal Rut.
Jul 15, 2014 at 05:19 | #
Hallo Chris, ons predikant het die afgelope Sondag uit Romeine gelees en die onderwerp van die geregtigheid van God het my so aangegryp dat ek dadelik na die kerk met pen en papier deur die hele Romeine gewerk het en al die verse wat oor die geregtigheid van God gaan, neergeskryf en die moontlike verskillende aspekte van die betekenis uit elke vers probeer verstaan en in konteks plaas het, ek wil voor die einde van die week by my predikant gaan sit en oor die verse gesels. Dis ewe skielik vir my asof die Here met die hele proses voor my kom staan het en ewe skielik vir my 'n nuwe verwysingsraamwerk kom gee het – dis nogal moeilik om dit regtig lekker te verduidelik maar ek het 'n nuwe besef van wat regtig saak maak gekry – en dit het my nuut laat kyk na die wereld rondom my – my belewing van die wereld rondom my is dat meeste mense dink dit wat in die koerante staan of in tydskrifte of wat of die tv nuus kom, ens belangrik is, die belangrikste is dat ons 'n begrip van konsepte soos die geregtigheid van God het en hierdie begrippe die hoekstene van ons lewe maak. In elk geval, ek was vroeg op vanoggend en het op News 24 van Oscar se besoek aan die klub gelees en toe lees ek sy verwysing na Frankl en dit vang toe my aandag en ek weet nie hoe dit toe verder gebeur het nie, toe besluit ek om my tablet nader te trek en gou te kyk of ek kommentare oor Romeine kan kry en so kom ek toe by jou blad uit – in elk geval ek dink dit sal baie beter met ons samelewing gaan as ons by 'n ware verstaan van God en Christus se karakters kan uitkom. Lekker dag
Jul 15, 2014 at 06:21 | #
Jou ervaring bevestig vir my die waarde van die Woord wat soos 'n huis word waarin ons woon. Die hele evangelie van Matteus draai bv. om die konsep van geregtigheid. Dit is die hart van die Bergrede, dit is waaroor die gelykenisse van Jesus gaan, dink aan die gelykenis van die werkers wat op verskillende tye gehuur is ensomeer: Lees Matteus hier.
Nov 1, 2019 at 07:21 | #
Baie baie dankie vir die wonderlike web blad en die manier waarop jy God se worpd omskryf. Dit maak dit soveel meer verstaanbaar. Jou skryfstyl maak dit 'n lekker lees en leer sessie. Dankie dat jy God se roeping aangehoor het deur Sy woord op die manier te verkondig!